

**Б Ъ Л Г А Р С К А А К А Д Е М И Я Н А Н А У К И Т Е**

*1040 София, ул. “15 ноември” № 1 (+359 2 979 5 203)* [*http://www.bas.bg*](http://www.bas.bg)

**БЪЛГАРСКА АКАДЕМИЯ НА НАУКИТЕ**

**ОБЯВЯВА СВОБОДНА ПОЗИЦИЯ ЗА**

**ЕКСПЕРТ ТЕХНОЛОГИЧЕН ТРАНСФЕР**

**Основни функции и отговорности на експерта:**

1. Да координира и изпълнява дейностите свързани с технологичен трансфер на резултатите от научноизследователската и развойна дейност възникнали в институтите на БАН, вкл. в рамките на проект „Повишаване на иновационния капацитет на Българската академия на науките (БАН) в сферата на зелените и цифровите технологии“, финансиран по Инструмента за възстановяване и устойчивост.
2. Участва в разработването на стратегически документи и методики за технологичен трансфер на резултатите, готови за внедряване в практиката, в рамките на проекта;
3. Съдейства при определянето на нивото на технологична готовност (НТГ) на научно-приложните резултати;
4. Да поддържа и съхранява информация и документация за научно-приложните резултати, класифицирани по НТГ;
5. Да изготвя технологични профили на резултатите от НИРД на български и английски език
6. Да предлага конкретни мерки за технологичен трансфер на научни продукти, както и да разработва и да дава предложения за създаване на партньорства с високотехнологични компании, научноизследователски организации и др.
7. Да води кореспонденция с потенциални партньори на национално, европейско и международно ниво;
8. Да засилва и укрепва сътрудничеството между научно-изследователската общност в БАН и бизнеса (на национално и международно ниво), като способства за успешен трансфер на знание и технологии между тях, в това число чрез организиране на тематични бизнес - форуми, двустранни работни срещи между Бизнеса и научните екипи, и др.;
9. Да популяризира технологиите, разработвани в БАН от научните звена и изследователите, с цел привличане на инвеститори/партньори;
10. Подпомага изграждането на експертиза за технологичен трансфер в резултата от НИРД на институтите на БАН и да насърчава иновационната и предприемаческата култура в БАН;
11. Да участва в обучения и семинари по технологичен трансфер в качеството си на лектор и участник;
12. Познава и спазва Правилника за закрила и управление на обектите на интелектуална собственост в Българската академия на науките;

**Изисквания към кандидатите:**

* Образование/ квалификация: висше образование в областта на техническите/ правните или стопански науки
* Професионален опит: минимум 7 год. по специалността
* Специфичен опит в областта на технологичния трансфер: минимум 5 год;

**Други условия:**

* Сключване на временен трудов договор на пълно работно време за срок до 44 месеца;
* Часова ставка – в зависимост от специфичния опит, мин. 16.00 лв/ч

Позицията се финансира от проект „Повишаване на иновационния капацитет на Българската академия на науките (БАН) в сферата на зелените и цифровите технологии“ в рамките на Национален план за възстанвяване и устойчивост.

**Необходими документи за кандидатстване:**

1. Заявление (свободен текст с посочени данни за контакт)
2. Автобиография (CV европейски формат);
3. Диплома за завършено висше образование;
4. Други дипломи, свидетелства и удостоверения за придобита квалификация/опит по преценка на кандидата.

Забележка: При подаването на документите се предоставят копия на дипломите и другите документи за придобита квалификация/опит, подписани от кандидата „Вярно с оригинала“. Оригиналите се представят при класиране и покана за назначаване.

Документи се приемат от 17.10.2022 г. до 11.11.2022 г. в деловодството на Българска академия на науките на адрес: в гр. София, 1040, ул. „15 ноември“ №1 или на следната електронна поща: [pvu\_ban@cu.bas.bg](mailto:pvu_ban@cu.bas.bg)

**Етапи на конкурса:**

1. Разглеждане на документите на кандидатите и допускане до събеседване на тези, които отговарят на изискванията и публикуване на списък на допуснатите кандидати на страницата на БАН-А на адрес: [www.bas.bg](http://www.bas.bg) (рубрика Дейности/ Проекти на БАН по Националния план за възстановяване и устойчивост)
2. Събеседване с допуснатите кандидати.
3. Публикуване на списък със класираните експерти на страницата на БАН на адрес: [www.bas.bg](http://www.bas.bg) (рубрика Дейности/Проекти на БАН по Националния план за възстановяване и устойчивост)

За допълнителна информация:

лице за контакти: Катя Александрова, началник отдел АОЧР

e-mail: k.aleksandrova@cu.bas.bg

тел: 02 979 5356